 

**בבית הדין הצבאי המחוזי**

**במחוז שיפוטי מטכ"ל**

**בפני השופט: אל"ם רונן שור**

**בעניין: התובע הצבאי (ע"י ב"כ, סרן עמית שרמן)**

 **נגד**

**הנאשם:X/XXX רב"ט א' ז' (ע"י ב"כ, סרן ליאורה ליקאונט)**

**הכרעת - דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 20.07.2021 ועד יום 22.02.2022 למשך 218 ימים, בהתאם לכתב האישום המתוקן ולפרטים הנוספים.

1. **ניתנה היום, י"א באייר התשפ"ג, 02.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופט**

**גזר - דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 218 ימים עד להתייצבותו.

כפי שעלה באופן מפורט במהלך הדיון היום, החייל מגיע מרקע משפחתי מורכב והוכר כחייל בודד. תחילה היה במסלול השילוב הרגיל ולאחר מכן עבר למסלול שילוב מקיף. החייל משרת כבר תקופה ארוכה כלוחם, במסגרת מסלול מאתגר ברמה הצבאית והאישית. לחייל מוטיבציה גבוהה לשרת בצה"ל בכלל וכמפקד בפרט, הוא זכה לחברים בשירות הצבאי, ולקשר טוב שנוצר עם מפקדיו שהיוו עבורו לא פעם כאוזן קשבת, גם אם לא חשף תמיד את קשייו ברבים. גם בדיון היום וגם בדיונים הקודמים עלה הצורך הממשי של החייל בהכרה, בהבנה ובתמיכה, ולמרבה השמחה החייל עצמו זכה לתמיכה משמעותית מאחותו שסיפרה בפנינו על השינוי המשמעותי שהחייל עבר במסגרת ההליך של בית הדין המשלב. יש לשבח גם את מפקדיו של החייל, שידעו והשכילו ללוותו לאורך הדרך וסייעו לו לסיים את ההליך בהצלחה, כמו גם את צוות השילוב שליווה וסייע רבות לחייל בהקשבה, בעצה ובתמיכה. אין לי ספק כי החייל ימשיך בתרומה משמעותית לצבא ולחברה בכלל, ואני מאחל לו הצלחה רבה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

1. **זכות ערעור כחוק.**
2. **ניתן היום, י"א באייר התשפ"ג, 02.05.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

 שופט

**נערך על ידי: א.ג**

**בתאריך: 31.05.2023**

**חתימת המגיה: שיר בן ארמון**